**Ugovorna strana**: Beogradski centar za ljudska prava i Grupa 484

**POZIV ZA PODNOŠENJE PREDLOGA PROJEKATA ZA NACIONALNE GRANTOVE**

 **za poboljšanje pristupa socijalnim i ekonomskim pravima ranjivih grupa stranaca u Republici Srbiji**

Smernice

za podnosioce zahteva

Rok za podnošenje prijave: 20. Januar 2024. godine

**SADRŽAJ**

1. KONTEKST I SVRHA POZIVA
2. CILJEVI PROGRAMA I CILJNE GRUPE
3. ALOKACIJA SREDSTAVA OBEZBEĐENIH OD STRANE UGOVORNOG ORGANA
4. PRAVILA OVOG POZIVA ZA PODNOŠENJE PREDLOGA
5. KAKO SE PRIJAVITI I PROCEDURE KOJE TREBA PRATITI
6. PROCENA I IZBOR PRIJAVA
7. DOSTAVLJANJE PRATEĆE DOKUMENTACIJE ZA PRIVREMENO ODABRANE PRIJAVE
8. OBAVEŠTENJE O ODLUCI UGOVORNOG ORGANA
9. SPISAK ANEKSA
10. INDIKATIVNI RASPORED

1. **KONTEKST I SVRHA POZIVA**

**Kontekst**

U izveštajima Evropske Unije, situacija u zemljama Zapadnog Balkana i dalje je obeležena značajnim nedostacima u ispunjavanju ključnih političkih kriterijuma. Region se nalazi u ranoj fazi priprema za slobodu kretanja radnika i pristup tržištu rada. Iako su institucionalni i zakonodavni okviri za zaštitu i unapređenje ljudskih prava i sloboda i zaštitu od diskriminacije razvijeni i uglavnom usklađeni sa zakonodavstvom EU, u praksi i dalje predstavlja izazov obezbeđivanje jednakih mogućnosti, posebno za strance i marginalizovane grupe. Ekonomski i investicioni plan za Zapadni Balkan 2021-2027 ima za cilj da podstakne regionalnu saradnju i približavanje EU i nudi put za uspešnu regionalnu ekonomsku integraciju koja će na kraju ubrzati proces EU integracija. Da bi se ovo postiglo, ključno je, između ostalog, poboljšati opštu društvenu uključenost u društva Zapadnog Balkana, uključujući uključivanje stranaca. Akcioni plan za integraciju i inkluziju 2021-2027 priznaje da je izazov integracije i inkluzije posebno relevantan za migrante. Nadalje se naglašava da je promovisanje integracije i inkluzije snažno povezano sa imperativom ekonomskog razvoja.

U dokumentu o jačanju sistema upravljanja migracijama u regionu Zapadnog Balkana (2020) navedeno je da šeme za integraciju i migraciju radne snage spadaju u oblasti angažovanja koje se najmanje podržavaju i da za dalje unapređenje treba poboljšati sve aspekte migracionih kapaciteta. Pokretanjem inicijative Otvoreni Balkan i jačanjem Berlinskog procesa, očekuje se intenziviranje migracionih kretanja unutar regiona. Iako su države odgovorne da obezbede odgovarajuće usluge, ostvarivanje osnovnih ljudskih prava stranaca u velikoj meri zavisi od pomoći i podrške organizacija civilnog društva (OCD). U takvom kontekstu, migraciona dinamika stvara potrebu za dodatnim osnaživanjem i nadogradnjom znanja tih organizacija. Organizacije civilnog društva iz celog regiona Zapadnog Balkana biće obučene o stvaranju funkcionalnih sistema koji omogućavaju strancima pristup osnovnim pravima, uključujući programe integracije i podršku zajednice. Akcija će ojačati kapacitete OCD i nacionalnih instituta za ljudska prava (NILJP) da doprinesu kreiranju politika, promociji i zaštiti ljudskih prava stranaca i njihovom uključivanju u održivi društveni i ekonomski razvoj regiona ZB. OCD će biti osnažene znanjem i veštinama u razvoju i implementaciji nacionalnih i regionalnih projekata i zagovaračkih materijala za unapređenje socijalnih i ekonomskih prava ugroženih stranaca.

Što se tiče stanja na nacionalnom nivou, u Republici Srbiji je tokom 2022. godine ukupan broj dozvola za privremeni boravak bio 59.066, (22.351 za državljane Ruske Federacije, 11.993 za državljane Kine, 6.174 za državljane Turske, 1.847 za državljane Indije, 1.130 za državljane Severne Makedonije i 15.571 za ostale). Od ukupnog broja dozvola za privremeni boravak, 35.805 je izdato zbog zaposlenja, 17.848 zbog spajanja porodice, 2.131 zbog studiranja i 3.295 iz ostalih razloga.[[1]](#footnote-1) U istom periodu, vlasti su u vladine centre prijavile 129.679 novih dolazaka migranata, podneto je 320 zahteva za azil i izdato je 30 pozitivnih odluka, dok je 1.115 lica koja su izbegla iz Ukrajine dobila privremenu zaštitu u Srbiji.[[2]](#footnote-2)

**Svrha poziva**

Ova akcija je pokrenuta u okviru projekta „Uključivanje stranaca u ZB – pristup socijalnim i ekonomskim pravima (FOSTER)“ koji je razvijen kao regionalni odgovor 7 OCD povezanih u Balkanski savet za izbeglice i migracije (BRMC) [[3]](#footnote-3) i Danski savet za izbeglice (DRC) na zajedničke izazove vezane za migraciju u regionu Zapadnog Balkana, sa fokusom na osnovna ljudska prava različitih ranjivih grupa migranata i stranaca, posebno njihov pristup socijalnim i ekonomskim pravima. Projekat finansira Evropska unija u okviru projekta EU civilno društvo i medijski program u korist Zapadnog Balkana i Turske za 2021-2023. (IPA III) u okviru lota „Ljudska prava, antidiskriminacija i interkulturalni dijalog“ .

1. **CILJEVI PROGRAMA I CILJNE GRUPE**

**Opšti cilj** je u potpunosti zaštićena i promovisana osnovna prava stranaca u regionu ZB, u skladu sa standardima EU, sa posebnim fokusom na ekonomska i socijalna prava ugroženih stranaca.

**Specifični cilj** je ojačani kapaciteti OCD i institucija za ljudska prava da doprinesu kreiranju relevantnih politika, promovisanju i zaštiti osnovnih prava ugroženih stranaca i njihovom uključivanju u održivi društveni i ekonomski razvoj u regionu ZB.

**Ciljne grupe**

1. Ranjive grupe stranaca, kao što su regularni i neregularni migranti, izbeglice, žrtve različitih krivičnih dela i druge ugrožene osobe među strancima u zemljama ZB;

2. Državne i lokalne institucije;

3. Mediji;

4. Lokalni građani i opštine.

1. **ALOKACIJA SREDSTAVA OBEZBEĐENIH OD STRANE UGOVORNOG ORGANA**

Ukupan indikativni iznos koji je dostupan u okviru ovog poziva za podnošenje predloga je **22.000,00 evra**. Ugovorni organ zadržava pravo da ne dodeli sva raspoloživa sredstva.

**Iznos granta**

Bilo koji grant koji se traži u okviru ovog poziva za podnošenje predloga mora iznositi do **5.500,00 evra**.

Grant će pokriti sve prihvatljive troškove akcije.

**Broj grantova**

Ukupan broj nacionalnih grantova biće **do četiri**.

1. **PRAVILA OVOG POZIVA ZA PODNOŠENJE PREDLOGA**

Ove smernice utvrđuju pravila za podnošenje, izbor i sprovođenje akcija koje se finansiraju u okviru ovog poziva.

**KRITERIJUMI PODOBNOSTI**

***Podobnost podnosioca prijave***

Da bi se kvalifikovao za grant, podnosilac prijave mora:

• biti pravno lice registrovano do 1. decembra 2023. godine;

• biti osnovan u Republici Srbiji;

• biti neprofitan;

• organizacija civilnog društva;

• biti direktno odgovoran za pripremu i upravljanje akcijom.

Podnosiocima prijave koji su na spiskovima restriktivnih mera EU (videti Odeljak 2.4. PRAG-a) u trenutku donošenja odluke o dodeli ugovora ne mogu biti dodeljeni ugovori[[4]](#footnote-4).

***Prihvatljive akcije: akcije za koje se može podneti prijava***

Definicija:

Akcija je sastavljena od skupa aktivnosti.

Trajanje

Početno planirano trajanje akcije ne može biti duže od **6 (šest)** meseci.

Lokacija

Akcije se moraju odvijati u sledećoj zemlji: Republika Srbija.

Vrste akcija

Akcije predložene u okviru ovog poziva za podnošenje predloga moraju doprineti realizaciji njegovog specifičnog cilja. Indikativni spisak akcija je prikazan u nastavku:

a) Usluge podrške u vezi sa zaštitom stranaca;

b) Širenje informacija/kampanja podizanja svesti;

c) Istraživanja i analize;

d) Pravna podrška;

e) Sprovođenje relevantnih politika i reformi.

Sledeće vrste akcija su neprihvatljive:

• akcije koje se odnose samo ili uglavnom na individualna sponzorstva za učešće na radionicama, seminarima, konferencijama i kongresima,

• akcije koje se odnose samo ili uglavnom na individualne stipendije za studije ili kurseve obuke.

Vrste aktivnosti

* radionice, seminari i druge aktivnosti obuke i mentorstva, posebno uključujući one koje imaju za cilj da podrže razvoj relevantnih internih kapaciteta (organizacija podnosioca prijave);
* aktivnosti koje imaju za cilj pružanje konkretnih usluga koje odgovaraju na potrebe ugroženih stranaca i/ili drugih relevantnih ciljnih grupa, uključujući pravnu pomoć, psihosocijalnu podršku, zdravstvenu zaštitu, itd.;
* aktivnosti koje promovišu socijalnu inkluziju, rodna pitanja, međukulturnu i/ili međureligijsku pismenost i dijalog;
* aktivnosti u cilju borbe protiv diskriminacije i/ili saradnje sa relevantnim nezavisnim organima;
* kampanje vezane za podizanja svesti javnosti i komunikaciju;
* medijske kampanje, produkcija vesti i relevantnih informativnih alata (leci itd.);
* obrazovanje i obuka, uključujući lokalne medije kao ciljne grupe;
* aktivnosti jačanja nadzorne uloge OCD u sprovođenju relevantnih politika i reformi;
* praćenje politike i objavljivanje relevantnih izveštaja o monitoringu;
* aktivnosti istraživanja, analize i zastupanja;
* aktivnosti koje promovišu sprovođenje relevantnih zakona i propisa;
* aktivnosti koje podržavaju diskusiju između različitih zainteresovanih strana i/ili konsultacije sa zainteresovanim stranama, uključujući uspostavljanje dijaloga sa političkim partijama ili lokalnim zakonodavnim telima;
* aktivnosti koje promovišu saradnju i razmenu između različitih lokalnih zajednica i lokalnih samouprava, u cilju podrške položaju stranaca u njihovim zajednicama;
* aktivnosti jačanja umrežavanja i izgradnje koalicija, posebno kroz razmenu informacija, razmenu iskustava i zajedničko zagovaranje;
* druge aktivnosti koje unapređuju promociju i zaštitu osnovnih prava i pristupa uslugama.

Finansijska podrška trećim licima[[5]](#footnote-5)

Podnosioci zahteva **ne mogu** predlagati **finansijsku podršku trećim licima**.

Vidljivost

Podnosioci zahteva moraju preduzeti sve neophodne korake da objave činjenicu da je Evropska unija finansirala ili sufinansirala akciju. Koliko god je to moguće, akcije koje u potpunosti ili delimično finansira Evropska unija moraju uključiti informativne i komunikacione aktivnosti koje su osmišljene da podignu svest specifične ili opšte publike o razlozima za akciju i podršku EU akciji u zemlji ili regionu o kome se radi, kao i rezultate i uticaj ove podrške.

Podnosioci prijava moraju da se pridržavaju ciljeva i prioriteta i da garantuju vidljivost finansiranja EU (pogledajte „Komuniciranje i podizanje vidljivosti EU: Smernice za spoljne akcije” koje je odredila i objavila Evropska komisija na: <https://international-partnerships.ec.europa.eu/knowledge-hub/communicating-and-raising-eu-visibility-guidance-external-actions_en>).

Broj prijava i grantova po podnosiocu prijave

Podnosilac prijave **ne može** da podnese više od **1** prijave u okviru ovog poziva za podnošenje predloga projekata.

Podnosiocu prijave **ne može** biti dodeljeno više od **1** granta u okviru ovog poziva za podnošenje predloga projekata.

***Prihvatljivost troškova: troškovi koji se mogu uključiti***

Samo 'prihvatljivi troškovi' mogu biti pokriveni grantom. Kategorije troškova koje su prihvatljive i neprihvatljive su navedene u nastavku. Budžet je i procena troškova i ukupna gornja granica za „prihvatljive troškove“.

**Prihvatljivi troškovi** su stvarni troškovi korisnika granta koji ispunjavaju sve sledeće kriterijume:

a) naznačeni su u procenjenom predlogu budžeta;

b) nastaju tokom sprovođenja akcije;

c) neophodni su za sprovođenje projektnih aktivnosti;

d) prepoznatljivi su i proverljivi, posebno posto su evidentirani u računovodstvenim evidencijama korisnika i utvrđeni u skladu sa računovodstvenim standardima i uobičajenim praksama troškovnog računovodstva koje se primenjuju na korisnike;

e) u skladu su sa zahtevima važećeg poreskog i socijalnog zakonodavstva;

f) razumni su i opravdani, i u skladu sa zahtevima dobrog finansijskog upravljanja, posebno u pogledu ekonomičnosti i efikasnosti.

**Neprihvatljivi troškovi**

Sledeći troškovi neće se smatrati prihvatljivim:

a) dugovi i naknade za servisiranje duga (kamate);

b) alokacija za gubitke, dugove ili potencijalne buduće obaveze;

c) PDV

d) troškovi finansirani iz druge akcije ili programa rada;

e) kupovina zemljišta ili zgrada;

f) gubici nastali kao rezultat kursnih razlika;

g) krediti trećim licima;

h) troškovi plata osoblja nacionalnih administracija;

i) bonusi uključeni u troškove osoblja.

**Refundacija prihvatljivih troškova se zasniva na:**

a) **jedinični troškovi**: pokrivaju sve ili određene specifične kategorije prihvatljivih troškova koji su jasno identifikovani unapred pozivanjem na iznos po jedinici.

b) **ukupna suma:** pokrivaju u globalu sve ili određene specifične kategorije prihvatljivih troškova koji su jasno identifikovani unapred.

Preporuke za dodelu granta uvek su pod uslovom da provere koje prethode potpisivanju ugovora o grantu ne otkriju probleme koji zahtevaju izmene budžeta (kao što su aritmetičke greške, netačnosti, nerealni troškovi i neprihvatljivi troškovi). Provere mogu da dovedu do zahteva za pojašnjenjem i mogu dovesti do toga da ugovorni organ nametne izmene ili smanjenja kako bi se popravile takve greške ili netačnosti. Nije moguće povećati grant kao rezultat ovih korekcija.

Stoga je u interesu podnosilaca prijave da obezbede **realan i isplativ budžet**.

***Etičke klauzule i Kodeks ponašanja***

a) Odsustvo sukoba interesa

Na podnosioca prijave ne sme da utiče nikakav sukob interesa i ne sme da ima ekvivalentan odnos u tom pogledu sa drugim podnosiocima ili stranama uključenim u radnje. Svaki pokušaj podnosioca da dobije poverljive informacije, sklopi nezakonite sporazume sa konkurentima ili utiče na komisiju za ocenjivanje ili na ugovorni organ tokom procesa ispitivanja, pojašnjenja, ocenjivanja i upoređivanja prijava dovešće do odbijanja njegove prijave i može rezultirati administrativnim kazne prema finansijskoj uredbi na snazi.

b) Poštovanje ljudskih prava, kao i ekološkog zakonodavstva i osnovnih radnih standarda

Podnosilac zahteva i njegovo osoblje moraju poštovati ljudska prava. Konkretno, I u skladu sa važećim aktom, podnosioci kojima su dodeljeni ugovori moraju se pridržavati zakonodavstva o životnoj sredini, uključujući multilateralne sporazume o zaštiti životne sredine, i osnovnih standarda rada kako je primenjivo i kako je definisano u relevantnim konvencijama Međunarodne organizacije rada (kao što je konvencije o slobodi udruživanja i kolektivnog pregovaranja; ukidanje prinudnog i obaveznog rada; ukidanje dečijeg rada).

**Nulta tolerancija na seksualno iskorišćavanje, zlostavljanje i uznemiravanje**

Evropska komisija primenjuje politiku „nulte tolerancije“ u odnosu na sva nezakonita ponašanja koja utiču na profesionalni kredibilitet podnosioca.

Zabranjeno je fizičko zlostavljanje ili kažnjavanje, pretnje fizičkim zlostavljanjem, seksualno zlostavljanje ili iskorišćavanje, uznemiravanje i verbalno zlostavljanje, kao i drugi oblici zastrašivanja.

c) Protiv korupcije i mita

Podnosilac prijave će se pridržavati svih važećih zakona i propisa i kodeksa koji se odnose na borbu protiv mita i korupcije. Evropska komisija zadržava pravo da suspenduje ili otkaže finansiranje projekta ako se otkriju koruptivne prakse bilo koje vrste u bilo kojoj fazi procesa dodele ili tokom izvršenja ugovora i ako ugovorni organ ne preduzme sve odgovarajuće mere da popravi situaciju. Za potrebe ove odredbe, „koruptivna radnja“ je ponuda mita, poklona, napojnice ili provizije bilo kojoj osobi kao podsticaj ili nagrada za izvršenje ili uzdržavanje od bilo koje radnje u vezi sa dodelom ugovora ili izvršenjem ugovora koji je već zaključen sa ugovornim organom.

d) Neuobičajeni komercijalni troškovi

Prijave će biti odbijene ili ugovori raskinuti ako se ispostavi da je dodela ili izvršenje ugovora dovelo do neuobičajenih komercijalnih troškova. Takvi neobični komercijalni troškovi su provizije koje nisu navedene u glavnom ugovoru ili ne proističu iz pravilno zaključenog ugovora koji se odnosi na glavni ugovor, provizije koje nisu plaćene u zamenu za bilo kakvu stvarnu i legitimnu uslugu, provizije prenete u poreski raj, provizije plaćene primaocu plaćanja koji nije jasno identifikovan ili provizije plaćene kompaniji koja izgleda kao paravan kompanija.

Korisnici grantova za koje se utvrdi da su platili neuobičajene komercijalne troškove na projektima koje finansira Evropska unija dužni su, u zavisnosti od ozbiljnosti uočenih činjenica, da im se ugovori raskinu ili da budu trajno isključeni iz primanja sredstava EU/EDF.

e) Kršenje obaveza, nepravilnosti ili prevare

Ugovorni organ zadržava pravo da obustavi ili poništi postupak, ako se pokaže da je u postupku dodele došlo do kršenja obaveza, nepravilnosti ili prevare. Ukoliko se nakon dodele ugovora otkriju kršenje obaveza, nepravilnosti ili prevara, ugovorni organ može da se uzdrži od zaključenja ugovora.

1. **KAKO SE PRIJAVITI I PROCEDURE KOJE TREBA PRATITI**

 ***Prijavni formulari***

Prijave se moraju podneti u skladu sa uputstvima za prijave u obrascu za prijavu granta koji je priložen ovim smernicama (Aneks A).

Prijave se moraju podneti na **engleskom** ili na **srpskom jeziku**.

Svaka greška ili velika neslaganja/nedoslednosti predstavljena u različitim delovima obrasca za prijavu i/ili raspodela budžeta može dovesti do odbijanja prijave.

Pojašnjenja će se tražiti samo kada su date informacije nejasne i na taj način sprečavaju Ugovorni organ da izvrši objektivnu procenu.

Prijave pisane rukom neće biti prihvaćene.

Imajte na umu da će biti evaluirani samo formular za prijavu za grant i objavljeni aneksi koje je potrebno popuniti. Zbog toga je od najveće važnosti da ovi dokumenti sadrže SVE relevantne informacije o akciji.

Nepotpune prijave će biti odbijene.

Ne treba slati nikakve dodatne anekse.

***Gde i kako poslati prijave***

Prijave se dostavljaju u elektronskom formatu na:

katarina@bgcentar.org.rs i gordana.grujicic@grupa484.org.rs .

***Rok za podnošenje prijava***

Rok za podnošenje prijava je **20. januar 2024**.

Prijava podneta nakon navedenog roka neće biti uzeta u razmatranje i biće odbijena.

***Dodatne informacije o prijavama***

Informativna sesija o ovom pozivu za podnošenje predloga održaće se **27. decembra 2023.godine u 13.00 časova.**

Pitanja se mogu poslati e-mailom najkasnije 10 dana pre isteka roka za podnošenje prijava na dole navedene adrese, sa jasnom naznakom poziva za podnošenje predloga projekata:

E-mail adrese: katarina@bgcentar.org.rs i gordana.grujicic@grupa484.org.rs

Ugovorni organ nema obavezu da daje pojašnjenja na pitanja koja su primljena nakon ovog datuma.

Odgovori će biti poslati najkasnije 7 dana pre isteka roka za podnošenje prijava.

Napominjemo da ugovorni organ može da odluci da poništi postupak poziva za podnošenje predloga u bilo kojoj fazi.

1. **EVALUACIJA I SELEKCIJA PRIJAVA**

Prijave će pregledati i oceniti Komisija za izbor. Sve prijave će biti ocenjene prema sledećim koracima i kriterijumima.

Ako se pregledom prijave otkrije da predložena akcija ne ispunjava kriterijume podobnosti navedene u Odeljku 4, prijava će biti odbijena samo na ovom osnovu.

1. KORAK: OTVARANJE I ADMINISTRATIVNE PROVERE

Tokom otvaranja i administrativne provere biće ocenjeno sledeće:

a) da li je rok ispoštovan. U suprotnom, prijava će biti automatski odbijena.

b) da li prijava ispunjava sve kriterijume navedene u Odeljku 4. Ovo uključuje i procenu podobnosti akcije. Ako bilo koja od traženih informacija nedostaje ili je netačna, prijava može biti odbijena **samo** na tom osnovu i prijava se neće dalje razmatrati.

2. KORAK: EVALUACIJA PRIJAVE

Kompletne prijave koje prođu ovu proveru biće dodatno ocenjene na osnovu njihovog kvaliteta, uključujući predloženi budžet i kapacitet podnosilaca prijava. Oni će biti ocenjeni korišćenjem kriterijuma za ocenjivanje u tabeli evaluacije u nastavku.

**TABELA EVALUACIJE**

|  |  |
| --- | --- |
| **Odeljak**  | **Maksimalni rezultat** |
| **1. Relevantnost**  | **30** |
| * 1. Koliko je predlog relevantan za ciljeve i prioritete poziva za podnošenje predloga projekata i za specifične teme/sektore/oblasti ili bilo koji drugi specifični zahtev naveden u smernicama za podnosioce prijava?
 | **15** |
| * 1. Koliko je predlog relevantan za posebne potrebe i ograničenja ciljnih grupa?
 | **5** |
| * 1. Koliko su jasno definisani i strateški odabrani oni koji su uključeni (krajnji korisnici, ciljne grupe)? Da li su njihove potrebe (kao nosioca prava i/ili dužnosti) i ograničenja jasno definisani i da li im se predlog bavi na odgovarajući način?
 | **5** |
| * 1. Da li predlog sadrži određene elemente dodatne vrednosti (npr. inovacije, najbolje prakse)?
 | **5** |
| **2. Dizajn akcije**  | **20** |
| 2.1 Koliko je koherentan dizajn akcije? Da li predlog ukazuje na očekivane rezultate koji će se postići akcijom? Da li logika intervencije objašnjava razloge za postizanje očekivanih rezultata? Da li su predložene aktivnosti odgovarajuće, praktične i u skladu sa predviđenim rezultatima? | 15 |
| 2.2 Da li je uključena analiza problema i kapaciteta relevantnih zainteresovanih strana? Da li ih dizajnirana akcija pravilno odražava? | 5 |
| **3. Pristup implementaciji**  | **15** |
| 3.1 Da li je akcioni plan za sprovođenje akcije jasan i izvodljiv?  | 5 |
| 3.2 Da li je vremenski okvir realan? | 5 |
| 3.3 Da li predlog uključuje efikasan i efektivan sistem praćenja? Da li je planirana evaluacija (pre, tokom ili/i na kraju implementacije)? | 5 |
| **4. Održivost akcije**  | **20** |
| 4.1 Da li je verovatno da će akcija imati opipljiv uticaj na svoje ciljne grupe? | 10 |
| 4.2 Da li će akcija verovatno imati multiplikativne efekte, uključujući replikaciju, proširenje, kapitalizaciju iskustva i razmenu znanja? | 5 |
| 4.3 Da li su očekivani rezultati predložene akcije održivi? - Finansijski *(npr. finansiranje naknadnih aktivnosti, izvori prihoda za pokrivanje svih budućih operativnih troškova i troškova održavanja)* - Institucionalno *(da li će strukture dozvoliti da se rezultati akcije održe na kraju akcije? Da li će postojati lokalno „vlasništvo“ nad rezultatima akcije?)* - Na nivou politike *(gde je primenjivo) (koji će biti strukturalni uticaj akcije — npr. poboljšano zakonodavstvo, kodeksi ponašanja, metode)* | 5 |
| **5. Budžet i isplativost akcije** | **15** |
| 5.1 Da li su aktivnosti na odgovarajući način prikazane u budžetu? |  5 |
| 5.2 Da li je odnos između procenjenih troškova i rezultata zadovoljavajući? |  10 |
| **Maksimalan ukupan rezultat** | **100** |

**PRIVREMENA SELEKCIJA**

Nakon evaluacije, biće sastavljena tabela u kojoj će biti navedene prijave rangirane prema oceni. Prijave sa najvećim brojem bodova biće privremeno odabrane dok se ne postigne raspoloživi budžet za ovaj poziv za podnošenje predloga. Pored toga, po istim kriterijumima biće sastavljen i rezervni spisak. Ovaj spisak će se koristiti ako više sredstava postane dostupno tokom perioda važenja rezervnog spiska.

3. KORAK: VERIFIKACIJA PODOBNOSTI PODNOSILACA

Provera podobnosti će se obaviti na osnovu prateće dokumentacije koju zahteva ugovorni organ (videti Odeljak 7 u nastavku). Obaviće se samo za prijave koje su privremeno odabrane prema njihovoj oceni I u okviru raspoloživog budžeta za ovaj poziv za podnošenje predloga.

Podobnost podnosioca prijava biće verifikovana u skladu sa kriterijumima navedenim u Odeljku 4.

Svaka odbijena prijava će biti zamenjena sledećom najbolje plasiranom prijavom na rezervnom spisku koji spada u raspoloživi budžet za ovaj poziv za podnošenje predloga.

1. **DOSTAVLJANJE PRATEĆE DOKUMENTACIJE ZA PRIVREMENO ODABRANE PRIJAVE**

Ugovorni organ će pismeno obavestiti podnosioca prijave čija je prijava privremeno odabrana ili stavljena na rezervni spisak. Biće zatraženo da dostavi sledeću dokumentaciju kako bi se omogućilo ugovornom organu da proveri podobnost podnosioca prijave:

1. Statut ili relevantni članovi statuta koji potvrđuju mandat udruženja;

2. Kopiju važećeg obrasca za registraciju udruženja;

3. Kopija poslednjeg računa podnosioca zahteva (bilans uspeha i bilans stanja za poslednju finansijsku godinu);

4. Obrazac za finansijsku identifikaciju podnosioca zahteva u skladu sa modelom priloženim kao Aneks C ovih smernica, overen od strane banke kojoj će biti izvršena plaćanja. Ova banka treba da se nalazi u zemlji u kojoj je osnovan podnosilac zahteva.

Dokumenti moraju biti dostavljeni u obliku originala, fotokopija ili skeniranih verzija (tj. sa čitljivim pečatima, potpisima i datumima) navedenih originala.

Ukoliko se gore navedena prateća dokumentacija ne dostavi pre roka navedenog u zahtevu za dostavljanje prateće dokumentacije koji je ugovorni organ poslao podnosiocu, prijava se može odbiti.

Nakon provere prateće dokumentacije, Komisija za selekciju će doneti konačnu odluku o dodeli grantova.

1. **OBAVEŠTENJE O ODLUCI UGOVORNOG ORGANA**

O rezultatima Poziva za podnošenje predloga podnosioci prijava biće obavešteni u roku od 60 dana od dana objavljivanja poziva. Spisak odobrenih prijava biće objavljena na veb stranici Beogradskog centra za ljudska prava i Grupe 484.

1. **SPISAK ANEKSA**

DOKUMENTI KOJE TREBA DA SE POPUNE

Aneks A: Obrazac za prijavu za grant (u Word-u)

Aneks B: Budžet (u Excel-u)

Aneks C: Obrazac za finansijsku identifikaciju (samo za privremeno odabrane)

1. **INDIKATIVNI RASPORED**

|  |  |
| --- | --- |
|  | **DATUM** |
| **1. Info sesija**  | Najkasnije do 27. decembra 2023. |
| **2. Rok za traženje pojašnjenja od ugovornog organa** | 10. januar 2024. |
| **3. Poslednji datum kada ugovorni organ daje pojašnjenja** | 12. januar 2024.  |
| **4. Rok za podnošenje prijava** | 20. januar 2024.  |
| **5. Informacije podnosiocima prijava o otvaranju, administrativnim proverama, evaluaciji prijava i privremenoj selekciji (1. i 2. korak)** | 10. februar 2024. |
| **6. Obaveštenje o dodeli (nakon provere podobnosti) (3. korak)** | 18. februar 2024.  |
| **7. Objavljivanje spiska odobrenih prijava** | 20. februar 2024. |
| **8. Potpisivanje ugovora**  | 15. mart 2024.  |

Ovaj indikativni raspored se odnosi na provizorne datume (osim datuma 2, 3 i 4) i može biti ažuriran od strane ugovornog organa tokom celog postupka.

\* \* \*

1. Migracioni profil Republike Srbije, str. 15. [↑](#footnote-ref-1)
2. UNHCR Srbija ažurirane informacije, decembar 2022. [↑](#footnote-ref-2)
3. Albanski helsinški komitet (AHC), Beogradski centar za ljudska prava (BCHR), Program za građanska prava Kosovo\* (CRP/K), Grupa 484, Udruženje mladih pravnika Makedonije (MILA), Pravni centar Podgorica i Vaša prava Bosne i Hercegovine (VP BiH). [↑](#footnote-ref-3)
4. Ažurirani spiskovi sankcija dostupni su na [www.sanctionsmap.eu](http://www.sanctionsmap.eu).

Imajte na umu da je mapa sankcija IT alat za identifikaciju režima sankcija. Izvor sankcija proizilazi iz pravnih akata objavljenih u Službenom listu (SL). U slučaju neslaganja između objavljenih pravnih akata i ažuriranja na veb stranici, prevladava verzija SL. [↑](#footnote-ref-4)
5. Ove treće strane nisu ni povezana pravna lica, ni saradnici ni ugovarači. [↑](#footnote-ref-5)